Reichskommissariat Belgium dan Utara Perancis

Reichskommissariat Belgium dan Utara Perancis () adalah rejim pentadbiran awam (Zivilverwaltung) Jerman Nazi yang memerintah keseluruhan taklukan Belgium dan bahagian utara taklukan Perancis pada separuh masa kedua 1944 dalam Perang Dunia II. 

Reichskommissariat menggantikan kerajaan tentera sebelumnya, iaitu Pentadbiran Tentera di Belgium dan Utara Perancis, ditubuhkan di wilayah yang sama pada Mei 1940.

Pada 18 Julai 1944, Gauleiter Gau Cologne-Aachen, Josef Grohé, telah dinamakan Reichskommissar wilayah itu, dikenali sebagai Reichskommissariat Belgien und Nordfrankreich atau Reichskommissariat für die besetzte Gebiete von Belgien und Nordfrankreich.Kroener, Müller & Umbreit (2003) Germany and the Second World War V/II, p. 29
Ia meliputi wilayah Nord-Pas-de-Calais di Perancis dan juga Belgium kecuali Eupen-Malmedy yang digabungkan terus ke dalam Jerman Reich.

Tentera Wehrmacht di kawasan itu  telah diperintah oleh Wehrmachtbefehlshaber Belgien-Nordfrankreich Martin Grase (18 Julai 1944 - 16 September 1944). 

Wilayah ini kebanyakannya dibebaskan oleh Pihak Bersekutu pada September 1944, selepas pendaratan Normandy, jadi masa kewujudan wilayah itu tidak lama. Susulan dari pembebasannya, wilayah ini diilhak terus secara retrospektif ke dalam Jerman (tidak lagi dibawah de facto kawalan Jerman) sebagai tiga Reichsgaue yang berasingan: Reichsgau Flandern, Wallonien dan Daerah Brussels.

Lihat juga

Zon pendudukan lain negara Perancis taklukan Nazi:
Pendudukan Alsace-Lorraine
zone interdite
zone occupée
Perancis Vichy
Reichskommissariat lain di Barat Eropah:
Reichskommissariat Niederlande
Reichskommissariat Norwegen

Rujukan

Bacaan lanjut


Category:Belgium
Category:Sejarah Belgium
Category:Sejarah Jerman
Category:Tentera Jerman
Category:Perang Dunia Kedua
Category:Penjajahan Jerman Nazi
Category:Penubuhan 1944
Category:Pembubaran 1944